open-index/open-wikipedia-markdown huggingface dataset:
ইন্কস্কেপ

**ইন্কস্কেপ** বা **ইঙ্কস্কেপ** বা **ইনকস্কেপ** হল ভেক্টর গ্রাফিক্স সম্পাদনার জন্য জনপ্রিয় একটি মুক্ত ও উন্মুক্ত উৎসের সফটওয়্যার। এর দ্বারা ভেক্টর গ্রাফিক্স যেমন চিত্রাবলী, ডায়াগ্রাম, রেখাচিত্র, চার্ট, লোগোসহ জটিল অঙ্কনের কাজ তৈরি বা সম্পাদনা করা যায়। ইন্কস্কেপের প্রাথমিক ভেক্টর গ্রাফিক্স বিন্যাস হল স্কেলেবেল ভেক্টর গ্রাফিক্স এসভিজি সংস্করণ ১.১। ইন্কস্কেপ দিয়ে বিভিন্ন বিন্যাসে আমদানি-রপ্তানি করা যেতে পারে, যদিও এর সম্পাদনার কর্মপ্রবাহ অবশ্যই এসভিজি ফরম্যাটে করতে হবে।

## বৈশিষ্ট্য
### ফাইল ফরম্যাট

;ইন্কস্কেপ সাধারণত নিন্ম ফাইল ফরম্যাটগুলো আমদানি করতে পারে:
* এসভিজি/এসভিজিজেড
* পোর্টেবল ডকুমেন্ট ফরম্যাট (PDF)
* এডোবি ইলাস্ট্রেটর ফরম্যাট
* জেপিইজি, পিএনজি ও জিআইএফ এবং অন্যান্য রাস্টার চিত্র ফরম্যাটসমূহ
* কোরেল ড্র ফরম্যাট
* ভিসিও (VSD) ফরম্যাট

;ইন্কস্কেপ নিম্ন এক্সটেনশন যুক্ত ফাইল ফরম্যাট আমদানি করতে পারে:
* ঘোস্টস্ক্রিপ্ট ব্যবহার করে পোস্টস্ক্রিপ্ট
* ঘোস্টস্ক্রিপ্ট ব্যবহার করে এনক্যাপসুলেটেড পোস্টস্ক্রিপ্ট
* দিয়া
* এক্সফিগ
* স্কেচ
* সিজিএম (ইউনিকনভার্টার ব্যবহার করে)
* এসকে১ (ইউনিকনভার্টার ব্যবহার করে)

;ইন্কস্কেপ নিম্ন ফরম্যাটে ফাইল রপ্তানি করতে পারে:
* পিডিএফ
* পিএস
* ইপিএস
* ল্যাটেক্স
* পিওভিরে
* হিউলেট-প্যাকার্ড গ্রাফিক্স ভাষা (এইচপিজিএল)
* সিনফিগ অ্যানিমেশন স্টুডিও (এসআইএফ)
* এইচটিএমএল৫ ক্যানভাস
* ফ্ল্যাশ এক্সএমএল গ্রাফিক্স (এফএক্সজি)

## তথ্যসূত্র

## বহিঃসংযোগ

* 

বিষয়শ্রেণী:২০০৩-এর সফটওয়্যার
বিষয়শ্রেণী:ক্রস-প্ল্যাটফর্ম মুক্ত সফটওয়্যার
বিষয়শ্রেণী:ফ্রি ডায়াগ্রামিং সফটওয়্যার
বিষয়শ্রেণী:ফ্রি গ্রাফিক্স সফটওয়্যার
বিষয়শ্রেণী:ফ্রি ভেক্টর গ্রাফিক্স সম্পাদক
বিষয়শ্রেণী:বহনযোগ্য সফটওয়্যার
বিষয়শ্রেণী:স্কেবল ভেক্টর গ্রাফিক্স
বিষয়শ্রেণী:লিনাক্সের জন্য ভেক্টর গ্রাফিক্স সম্পাদক
বিষয়শ্রেণী:উইন্ডোজের জন্য ভেক্টর গ্রাফিক্স সম্পাদক
বিষয়শ্রেণী:ভেক্টর গ্রাফিক্স সম্পাদক
বিষয়শ্রেণী:গ্রাফিক্স সফটওয়্যার
বিষয়শ্রেণী:মুক্ত সফটওয়্যার
বিষয়শ্রেণী:মুক্ত বহুভাষী সফটওয়্যার
বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার
বিষয়শ্রেণী:সফটওয়্যার ফোর্ক
কাদির আহমেদ

**কাদির আহমেদ খান** (; জন্ম: ১৫ নভেম্বর, ১৯৮৫) অটকে জন্মগ্রহণকারী ও পাকিস্তানি বংশোদ্ভূত বিশিষ্ট প্রাক্তন আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ বোলিং করে থাকেন। ডানহাতি মিডিয়াম-ফাস্ট বোলিংয়ের পাশাপাশি ডানহাতে ব্যাটিংয়ে পারদর্শী **কাদির আহমেদ**।

## খেলোয়াড়ী জীবন
১৮ নভেম্বর, ২০১৫ তারিখে দুবাইয়ে অনুষ্ঠিত বিশ্ব ক্রিকেট লীগ চ্যাম্পিয়নশীপের খেলায় হংকংয়ের বিপক্ষে একদিনের আন্তর্জাতিকে অভিষেক ঘটে তার। ২২ নভেম্বর, ২০১৫ তারিখে আবুধাবীতে ওমানের বিপক্ষে তার টুয়েন্টি২০ আন্তর্জাতিকে অভিষেক হয়।

## তথ্যসূত্র

## আরও দেখুন
* মোহাম্মদ শাহজাদ
* ২০১৬ এশিয়া কাপ
* সংযুক্ত আরব আমিরাত জাতীয় ক্রিকেট দল

## বহিঃসংযোগ
* 

বিষয়শ্রেণী:আমিরাতি ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
বিষয়শ্রেণী:এটক থেকে আগত ক্রিকেটার
বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার
আদনান ইলিয়াস

**আদনান দান্নি ইলিয়াস** (জন্ম: ৩০ ডিসেম্বর, ১৯৮৪) পাঞ্জাবের জাফরওয়াল এলাকায় জন্মগ্রহণকারী ও পাকিস্তানি বংশোদ্ভূত ওমানী ক্রিকেটার। ওমান ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখছেন। পাশাপাশি ডানহাতে মিডিয়াম বোলিং করে থাকেন তিনি। পূর্বে অনূর্ধ্ব-১৭ দলের পক্ষে খেলেছেন **আদনান ইলিয়াস**।

## খেলোয়াড়ী জীবন
যুবদের আন্তর্জাতিক ক্রিকেটে মালয়েশিয়া অনূর্ধ্ব-১৭ ও হংকং অনূর্ধ্ব-১৯ দলের বিপক্ষে যথাক্রমে অপরাজিত ১৯৯* ও অপরাজিত ১৬৮* রান তুলেছিলেন। ২০০৫ সালে ওমান দল আইসিসি ট্রফি প্রতিযোগিতায় খেলার সুযোগ পায়। তিনিও দলের অন্যতম সদস্য মনোনীত হন। বেলফাস্টে ডেনমার্কের বিপক্ষে প্রস্তুতিমূলক খেলায় শতরান করেন তিনি ও দল জয়লাভ করে। মূল প্রতিযোগিতায় ছয় খেলায় উদ্বোধনী ব্যাটসম্যান হিসেবে নেমে মাত্র ৪৯ রান তোলেন। কিন্তু ব্যাটিং অর্ডারে পরিবর্তন ঘটিয়ে তিন নম্বরে মাঠে নামলে কানাডার বিপক্ষে ৩১ করেছিলেন।

২০০৬ সালের এসিসি ট্রফি প্রতিযোগিতায় গ্রুপ পর্বের শেষ খেলায় বাহরাইনের বিপক্ষে হেরে বিদায় নেয়। খেলায় তিনি ১৮ রান তোলেন। ২১ নভেম্বর, ২০১৫ তারিখে হংকংয়ের বিপক্ষে টুয়েন্টি২০ আন্তর্জাতিকে তার অভিষেক ঘটে।

## তথ্যসূত্র

## আরও দেখুন
* যতীন্দার সিং
* ওমান জাতীয় ক্রিকেট দল
* ২০১৬ এশিয়া কাপ বাছাইপর্ব

## বহিঃসংযোগ
* Adnan Ilyas at Cricinfo

বিষয়শ্রেণী:ওমানি ক্রিকেটার
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওমানের টুয়েন্টি২০ আন্তর্জাতিক ক্রিকেটার
বিষয়শ্রেণী:ওমানে পাকিস্তানি অভিবাসনকারী
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
ইছামতি নদী (পাবনা)

**ইছামতি নদী** বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ৫০ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৯।

## প্রবাহ
ইছামতি নদীটি পাবনা জেলার পাবনা সদর উপজেলার ভাড়ারা ইউনিয়নে প্রবহমান পদ্মা নদী হতে উৎপত্তি লাভ করেছে। অতঃপর এই নদীর জলধারা একই জেলার বেড়া উপজেলার পৌরসভা এলাকা পর্যন্ত প্রবাহিত হয়ে মরা হুরাসাগর নদীতে নিপতিত হয়েছে। আত্রাই নদী (পাবনা) হচ্ছে এর একমাত্র শাখানদী। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে পাম্প দিয়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। নদীটির কোথাও ভাঙনপ্রবণতা পরিলক্ষিত হয় না।

## খনন
নদীর স্বাভাবিক প্রবাহ ফিরিয়ে আনতে ফেব্রুয়ারী ২০২৪ সালে রাষ্ট্রপতি মো. সাহাবুদ্দিন এর উদ্যোগে ১ হাজার ৫৫৪ কোটি টাকা ব্যয়ে খাল সহ প্রায় ১১০ কিলোমিটার নদী খননের প্রকল্প গ্রহন করা হয়।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পাবনা জেলার নদী
বিষয়শ্রেণী:পাবনা সদর উপজেলা
বিষয়শ্রেণী:আটঘরিয়া উপজেলা
বিষয়শ্রেণী:সাঁথিয়া উপজেলা
বিষয়শ্রেণী:বেড়া উপজেলা
কি করে তোকে বলবো

***কি করে তোকে বলবো*** ভারতীয় বাংলা চলচ্চিত্র। এই ছবিটি পরিচালনা করেছেন রবি কিনাগী। এতে অভিনয় করেছেন অঙ্কুশ হাজরা মিমি চক্রবর্তী প্রমুখ। চলচ্চিত্রটি কন্নড় ভাষার সিনেমা *মিলানা* এর পুনঃনির্মাণ।

## কাহিনি
এখানে আকাশ (অঙ্কুশ) প্রিয়া নামের এক মেয়েকে ভালবাসত।  কিন্তু মেয়েটি পরে কোনো এক কারণে পুলিশের কাছে আকাশের বিরুদ্ধে  কমপ্লেন করে।।  কিন্তু আকাশ মেয়েটিকে ছাড়তে পারেনি। সম্পর্ক শেষ হয়ে গিয়েছিল। আকাশের মা বাবা চেয়েছিল আকাশের বিয়ে দিতে।কিন্তু আকাশ রাজি ছিল না।

## অভিনয়
* অঙ্কুশ হাজরা - আকাশ
* মিমি চক্রবর্তী - অঞ্জলি
* অলিভিয়া সরকার - রুপা

## বহিঃসংযোগ
* 
## তথ্যসূত্র

বিষয়শ্রেণী:২০১৬-এর প্রণয়ধর্মী নাট্য চলচ্চিত্র
বিষয়শ্রেণী:রবি কিনাগী পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১৬-এর চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
ইছামতি নদী (বগুড়া)

**ইছামতি নদী** বাংলাদেশের উত্তর-পশ্চিমাঞ্চলের বগুড়া জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০।

## প্রবাহ
ইছামতি নদীটি বগুড়া জেলার বগুড়া সদর উপজেলার লাহিড়ীপাড়া ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা পীরগাছা হয়ে একই জেলার গাবতলী উপজেলার বালিয়াদিঘী ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। ভাঙনের কারণে নদী যেমন প্রশস্ত হচ্ছে, তেমনি পলির প্রভাবে নদীর তলদেশ ভরাট হয়ে যাচ্ছে। শুধু বর্ষা মৌসুমে এ নদীতে সীমিত পরিসরে নৌযান চলাচল করে।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:বগুড়া জেলার নদী
বিষয়শ্রেণী:বগুড়া সদর উপজেলা
বিষয়শ্রেণী:গাবতলী উপজেলা
বিষয়শ্রেণী:সারিয়াকান্দি উপজেলা
ইছামতি নদী (বগুড়া-সিরাজগঞ্জ)

**ইছামতি নদী** বাংলাদেশের উত্তর-পশ্চিমাঞ্চলের বগুড়া ও সিরাজগঞ্জ জেলার একটি নদী। নদীটির দৈর্ঘ্য ৭৪ কিলোমিটার, গড় প্রস্থ ৬৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১১।

## প্রবাহ
ইছামতি নদীটি বগুড়া জেলার সারিয়াকান্দি উপজেলার ভেলাবাড়ি ইউনিয়নে প্রবহমান বাঙালি নদী হতে উৎপত্তি লাভ করেছে। অতঃপর এই নদীর জলধারা সিরাজগঞ্জ জেলার রায়গঞ্জ উপজেলার নলকা ইউনিয়ন পর্যন্ত প্রবাহিত হয়ে বাঙালি নদীতেই নিপতিত হয়েছে। এই নদীটি বাঙালি নদীর প্রায় সমান্তরালে উত্তর-দক্ষিণ দিকে প্রবাহিত হয়েছে। উৎসস্থান পলি পড়ে ভরাট হয়ে যাওয়ায় শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীটিতে বন্যা দেখা যায়।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:বগুড়া জেলার নদী
বিষয়শ্রেণী:সিরাজগঞ্জ জেলার নদী
বিষয়শ্রেণী:ধুনট উপজেলা
বিষয়শ্রেণী:কাজিপুর উপজেলা
বিষয়শ্রেণী:সারিয়াকান্দি উপজেলা
বিষয়শ্রেণী:রায়গঞ্জ উপজেলা
বিষয়শ্রেণী:সিরাজগঞ্জ সদর উপজেলা
বিষয়শ্রেণী:কামারখন্দ উপজেলা
ইছামতি নদী (মুন্সীগঞ্জ)

**ইছামতি নদী** বাংলাদেশের উত্তর-কেন্দ্রীয় অঞ্চলের ঢাকা ও মুন্সীগঞ্জ জেলার মাঝ দিয়ে প্রবাহিত একটি নদী। নদীটির দৈর্ঘ্য ১০০ কিলোমিটার। ইছামতি নদীর গড় প্রস্থ ১৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" নদীটিকে ইছামতি নদী (সিরাজদিখান) হিসেবে উল্লেখ করেছে এবং নদীটির প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৫।

## প্রবাহ
ইছামতি নদীটি মানিকগঞ্জ জেলার মানিকগঞ্জ সদর উপজেলার হাটিপাড়া ইউনিয়ন হতে উৎপত্তি লাভ করেছে। অতঃপর এই নদীর জলধারা নারায়ণগঞ্জ জেলার নারায়ণগঞ্জ সদর জেলার বক্তাবলী ইউনিয়নে দুটি ধারায় বিভক্ত হয়ে আলীরটেক ইউনিয়ন পর্যন্ত প্রবাহিত হয়ে ধলেশ্বরী নদীতে নিপতিত হয়েছে। বারোমাসি প্রকৃতির এই নদীতে সারাবছর পানিপ্রবাহ থাকে। নদীটি জোয়ারভাটা প্রভাবিত।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:মুন্সীগঞ্জ জেলার নদী
বিষয়শ্রেণী:ঢাকা জেলার নদী
বিষয়শ্রেণী:ঘিওর উপজেলা
বিষয়শ্রেণী:টংগিবাড়ী উপজেলা
বিষয়শ্রেণী:নারায়ণগঞ্জ সদর উপজেলা
বিষয়শ্রেণী:মুন্সীগঞ্জ সদর উপজেলা
বিষয়শ্রেণী:সিরাজদিখান উপজেলা
ইছামতি নদী (রাঙ্গামাটি)

**ইছামতি নদী** বাংলাদেশের পূর্ব-পাহাড়ি অঞ্চলের রাঙ্গামাটি ও চট্টগ্রাম জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০১।

## প্রবাহ
ইছামতি নদীটি রাঙ্গামাটি জেলার কাউখালী উপজেলার ঘাগড়া ইউনিয়নের পাহাড়ি এলাকা হতে উৎপত্তি লাভ করেছে। অতঃপর এই নদীর জলধারা চট্টগ্রাম জেলার রাঙ্গুনিয়া উপজেলার মরিয়মনগর ইউনিয়ন পর্যন্ত প্রবাহিত হয়ে কর্ণফুলী নদীতে নিপতিত হয়েছে। রাজানগর, পারুয়া, হোসনাবাদ, রাঙ্গুনিয়া ইউনিয়ন দিয়ে প্রবাহকালে বেশ কয়েকটি ছোট খাল ও ছড়া এই নদীর সঙ্গে মিলিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:রাঙ্গামাটি জেলার নদী
বিষয়শ্রেণী:চট্টগ্রাম জেলার নদী
বিষয়শ্রেণী:কাউখালী উপজেলা (রাঙ্গামাটি)
বিষয়শ্রেণী:রাঙ্গুনিয়া উপজেলা
ইরামতি নদী

**ইরামতি নদী** বাংলাদেশের উত্তর-পশ্চিমাঞ্চলের বগুড়া ও নওগাঁ জেলার একটি নদী। নদীটির দৈর্ঘ্য ৫৮ কিলোমিটার, গড় প্রস্থ ২৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইরামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৩।

## প্রবাহ
ইরামতি নদীটি বগুড়া জেলার দুপচাঁচিয়া উপজেলার চামরুল ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা নওগাঁ নওগাঁ জেলার আত্রাই উপজেলার পঞ্চপুর ইউনিয়ন পর্যন্ত প্রবাহিত হয়ে আত্রাই নদীতে (নওগাঁ-নাটোর) নিপতিত হয়েছে। বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীটিতে বন্যা দেখা যায়। কিন্তু শুকনো মৌসুমে নদীটি শুকিয়ে যায়।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:বগুড়া জেলার নদী
বিষয়শ্রেণী:নওগাঁ জেলার নদী
বিষয়শ্রেণী:দুপচাঁচিয়া উপজেলা
বিষয়শ্রেণী:রাণীনগর উপজেলা
বিষয়শ্রেণী:আদমদীঘি উপজেলা
বিষয়শ্রেণী:আত্রাই উপজেলা
পয়েন্টিং ডিভাইস

একটি **পয়েন্টিং ডিভাইস** হল এমন একটি ইনপুট ব্যবস্থা (বিশেষ করে মানুষের জন্য) যার মাধ্যমে একজন ব্যবহারকারী নিরবিচ্ছিন্নভাবে এবং বহুমাত্রায় কম্পিউটারে ডেটা ইনপুট করতে সমর্থ হয়। ক্যাড ব্যবস্থায় এবং চিত্রভিত্তিক ব্যবহারকারী ইন্টারফেসের মাধ্যমে একজন ব্যবহারকারী কম্পিউটারে ডেটা প্রদান ও নিয়ন্ত্রণ করে বাস্তবিক যন্ত্র এবং হাতের নাড়াচাড়ার মাধ্যমে যেমন মাউস বা এই জাতীয় ইনপুট ডিভাইস দিয়ে যেগুলো একটি টেবিলের উপরিভাগে রেখে ব্যবহার করা হয় ও মাউসের ক্লিক সুইচের ব্যবহার করা হয়। বাস্তবিক যন্ত্রের নাড়াচাড়া, সুইচের ব্যবহার প্রদর্শনী যন্ত্রে দেখা যায় একটি পয়েন্টার বা নির্দেশক বা কার্সরের মাধ্যমে যা কিনা বাস্তবিক যন্ত্রে কৃত কর্মের দৃষ্টিগাহ্য পরিবর্তন দেখায়। যন্ত্রে সাধারণ নাড়াচাড়ার/ইঙ্গিতের মধ্যে রয়েছে নির্দেশ এবং ক্লিক, ড্রাগ করা এবং ড্রপ করা।

অনেক ধরনের পয়েন্টিং ডিভাইস থাকলেও, সবচেয়ে সাধারণ পয়েন্টিং ডিভাইস হল মাউস। যে যন্ত্র কার্সরকে নিয়ন্ত্রণ করে তাকে পয়েন্টিং ডিভাইসের দিক থেকে সাধারণ অর্থে মাউস বলেই চিহ্ণিত করা হয়। বেশিরভাগ পয়েন্টিং যন্ত্রে ব্যবহৃত হয় ফিটস ল/ ফিটস সূত্র যার মাধ্যমে একজন লোকের একটি নির্দেশিত লক্ষ্যবস্তুতে পৌছাতে কত সময় লাগে এবং লক্ষ্যবস্তুটি কত দূরে ও কতটুকু চওড়া তার অনুপাত মাপা হয়। সোজা কথায় একটি লক্ষ্যবস্তুতে পৌছাতে ব্যবহারকারীর কত গতি লাগবে তা নির্ধারনে এটি ব্যবহৃত হয়।

## অন্যান্য যন্ত্র
* লাইট পেন 
* লাইট গান
*পালম মাউস
*ফুটমাউস 
*আই ট্র্যাকিং যন্ত্র 
*ফিঙ্গার মাউস
*জাইরোস্কোপ মাউস
* স্টিয়ারিং হুইল 
* প্যাডল (গেম কন্ট্রোলার) 
* জগ ডায়াল 
* স্পেস বল 
* ডি-প্যাড 
* ড্যান্স প্যাড 
* উইরিমোট(/উইমোট)
* সোপ মাউস
* লেসার পেন

## তথ্যসূত্র


বিষয়শ্রেণী:কম্পিউটিং ইনপুট ডিভাইস
২০১৬ দক্ষিণ এশীয় গেমসে খো খো

২০১৬ দক্ষিণ এশীয় গেমসের শেষের দিকে ৬ দিন , ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে খো খো অনুষ্ঠিত হয়। এতে একটি মাত্র নির্দিষ্ট বিভাগ ছিল। গেমসে  পুরুষ ও মহিলা উভয়ের জন্য একই ধরনের বিভাগে প্রতিযোগিতা অনুষ্ঠিত হয়।

## পদক অর্জনকারী

## পদক তালিকা

## তথ্যসূত্র

## বহিঃসংযোগ

বিষয়শ্রেণী:২০১৬ দক্ষিণ এশীয় গেমস
বিষয়শ্রেণী:২০১৬ দক্ষিণ এশীয় গেমসের ইভেন্টসমূহ
২০১৬ দক্ষিণ এশীয় গেমসে কাবাডি

২০১৬ দক্ষিণ এশীয় গেমসের শেষের দিকে ৬ দিন, ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে কাবাডি অনুষ্ঠিত হয়। এতে পুরুষ ও মহিলা উভয় বিভাগে ভারত স্বর্ণ পদক জিতে নেয়।

## পদক অর্জনকারী

## পদক তালিকা

## তথ্যসূত্র

## বহিঃসংযোগ
* 

বিষয়শ্রেণী:২০১৬ দক্ষিণ এশীয় গেমস
বিষয়শ্রেণী:২০১৬ দক্ষিণ এশীয় গেমসের ইভেন্টসমূহ
হাসান সালামা

**হাসান সালামা** (, ) (১৯১২–১৯৪৮) ছিলেন ফিলিস্তিনের জাইশ আল-জিহাদ আল-মুকাদ্দাসের কমান্ডার। আবদুল কাদির আল-হুসাইনিও এই দলের কমান্ডার ছিলেন।

## জীবনী
### ফিলিস্তিন
হাসান সালামা উসমানীয় শাসনামলে ফিলিস্তিনের কুলা গ্রামে জন্মগ্রহণ করেন। ব্রিটিশ এবং ইহুদি অশুভ গোষ্ঠীর বিরুদ্ধে লড়াই করা সশস্ত্র আরব নেতাদের মধ্যে তিনি অন্যতম। ১৯৩৩ সালের ফিলিস্তিন দাঙ্গার সময় তিনি জাফা বিক্ষোভে অংশ নিয়েছিলেন। ১৯৩৬-৩৯ সালে সংঘটিত আরব বিদ্রোহে তিনি অন্যতম নেতা ছিলেন।

১৯৩৬ সালে বিদ্রোহের সূচনার সময় তাকে লুদ-রামলা-জাফা অঞ্চলের দায়িত্ব দেয়া হয়। তিনি ব্রিটিশ ও ইশুভের বিরুদ্ধে কয়েকটি সফল সামরিক অপারেশনের পরিকল্পনা ও নেতৃত্ব দিয়েছিলেন। এসকল অপারেশনের মধ্যে ছিল রেলপথ উড়িয়ে দেয়া, বৈদ্যুতিক খুটি তুলে ফেলা, যোগাযোগ ব্যবস্থার ধ্বংসসাধন এবং ইশুভের বাগানগুলো আগুনে পুড়িয়ে দেয়া। ১৯৩৮ সালে লুদ-হাইফা রেল উড়িয়ে দেয়ার সময় তিনি আহত হন।

### ইরাক
ফিলিস্তিনে আরব বিদ্রোহের পর হাসান লেবানন ও সিরিয়া যান এবং ইরাকে জেরুজালেমের মুফতি মুহাম্মদ আমিন আল-হুসাইনির সাথে যোগ দেন। ইরাকে তিনি সামরিক কলেজে ট্যাঙ্ক কমান্ডারের কোর্সে অংশ নেন। তিনি রশিদ আলি আল-কাইলানিকে সমর্থন দেন এবং ১৬৫জন ফিলিস্তিনি যোদ্ধার একটি দলকে নেতৃত্ব দেন। তিনি রশিদ আলির অভ্যুত্থান এবং ইঙ্গ-ইরাকি যুদ্ধে অংশ নিয়েছিলেন।  ১৯৪১ সালে অক্ষশক্তিপন্থি রশিদ আলির সরকারকে ব্রিটিশরা ক্ষমতাচ্যুত করে। অ্যাডলফ হিটলার ও মুফতি আল-হুসাইনির বৈঠকের সময় মুফতি সামরিক প্রশিক্ষণের জন্য হাসান সালামা ও অন্যান্য আরব যোদ্ধাদের জার্মানি নিয়ে আসতে সক্ষম হন। হাসান জার্মানদের কাছে প্যারাট্রুপার হিসেবে প্রশিক্ষণ নেন।

### দ্বিতীয় বিশ্বযুদ্ধ ও অপারেশন আটলাস
অপারেশন আটলাসে হাসান সালামা ওয়াফেন এসএস বাহিনীর বিশেষ কমান্ডো ইউনিটের একজন সদস্য ছিলেন। ১৯৪৪ সালের ৬ অক্টোবর রাতে হাসান সালামা এবং আরো চারজন কমান্ডো জার্মান হেইনকেল হেস ৩ বিমান থেকে ম্যান্ডেটরি প্যালেস্টাইনের জেরিকো অঞ্চলে অবতরণ করে। তাদের সাথে বিষ্ফোরক, সাবমেশিনগান, ডাইনামাইট, রেডিও যন্ত্রপাতি, ৫,০০০ পাউন্ড স্টারলিং ছিল বলে জানা যায়। সালামা ও একজন জার্মান গ্রেপ্তার এড়াতে সক্ষম হন। তিনি কুলায় আশ্রয় নেন এবং এখানে একজন চিকিৎসক তার ক্ষতিগ্রস্ত পায়ের চিকিৎসা করেন। স্থানীয় ফিলিস্তিনি আরব প্রতিরোধযোদ্ধাদেরকে রসদ ও অস্ত্র সরবরাহ করা এবং ইহুদি লক্ষ্যবস্তুগুলোতে আক্রমণের নির্দেশনা দেয়া এই মিশনের উদ্দেশ্য ছিল।

### ১৯৪৭–১৯৪৮ ফিলিস্তিন যুদ্ধ

১৯৪৭ সালে জাইশ আল-জিহাদ আল-মুকাদ্দাসের সেকেন্ড-ইন-কমান্ড হন। ১৯৪৭-৪৮ সালের গৃহযুদ্ধে ফিলিস্তিনি আরবদের এই অনিয়মিত বাহিনী গ্র্যান্ড মুফতি আল-হুসাইনিকে সহায়তা করেছে।  এই বাহিনীকে আবদুল কাদির আল-হুসাইনির ব্যক্তিগত বাহিনী বলা হত। মাঠপর্যায়ের কমান্ড সংগঠিত করার জন্য ১৯৪৮ সালের ৫ ফেব্রুয়ারি দামেস্ক অনুষ্ঠিত বৈঠকে সালামাকে লিডিয়া জেলার দায়িত্ব দেয়া হয়। তিনি জাফা, উপকূলীয় সমভূমি, রামলা ও লুদে বাহিনীর নেতৃত্ব দেন।

সালামা ফিলিস্তিন আরব পার্টির সদস্য ছিলেন।

১৯৪৮ সালের ২ জুন রাস আল-আইনের যুদ্ধে হাসান সালামা ইসরায়েলি প্রতিরক্ষা বাহিনীর হাতে নিহত হন।

## তথ্যসূত্র


বিষয়শ্রেণী:১৯১২-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:আরব জাতীয়তাবাদি সামরিক ব্যক্তিত্ব
বিষয়শ্রেণী:ব্রিটিশ ফিলিস্তিনের আরব ব্যক্তিত্ব
বিষয়শ্রেণী:মধ্যপ্রাচ্যে নাৎসি সহযোগী
বিষয়শ্রেণী:যুদ্ধে নিহত সামরিক ব্যক্তিত্ব
বিষয়শ্রেণী:১৯৪৮ আরব-ইসরায়েলি যুদ্ধের ব্যক্তিত্ব
বিষয়শ্রেণী:ফিলিস্তিনি যোদ্ধা
বিষয়শ্রেণী:১৯৩৬-৩৯ ফিলিস্তিন আরব বিদ্রোহের বিদ্রোহী নেতা
বিষয়শ্রেণী:এসএস অফিসার
এন৫০৯ (বাংলাদেশ)

**জাতীয় মহাসড়ক ৫০৯** বা **এন৫০৯** হল বাংলাদেশের রংপুর বিভাগের লালমনিরহাট জেলায় অবস্থিত একটি জাতীয় মহাসড়ক। এ মহাসড়কটি বুড়িমারী স্থল বন্দরকে এন৫০৬-এর সাথে সংযুক্ত করেছে। রাস্তাটির দক্ষিণ প্রান্ত লালমনিরহাট শহরের উত্তরে বড়বাড়ী নামক স্থানে এন৫০৬-এ এবং উত্তর প্রান্ত পাটগ্রাম সদরের উত্তরে বুড়িমারী স্থল বন্দরের জিরো পয়েন্টে অবস্থিত।

## রাস্তার বিবরণ
এন৫০৯ লালমনিরহাট শহরের প্রায় ১০ কিলোমিটার উত্তরে বড়বাড়ী ইউনিয়নের বড়বাড়ী বাজারের দক্ষিণে এন৫০৬-এর একটি সংযোগস্থল থেকে শুরু হয়েছে। এরপর রাস্তাটি পশ্চিমমুখি হয়ে কিছু দুর এগিয়ে গিয়ে মহেন্দ্রনগরের নিকটে উত্তর পশ্চিম দিকে বাক নিয়ে রংপুর লালমনিরহাট রেল লাইনকে ছেদ করেছে। এরপর রাস্তাটি আরও কয়েকটি বাক নিয়ে লালমনিরহাট শহরের জেড৫৯০৬-এর সাথে সংযোগস্থাপন করেছে।

## প্রধান সংযোগস্থলসমূহ
সম্পূর্ণ রাস্তাটি লালমনিরহাট জেলায় অবস্থিত।

## তথ্যসূত্র

বিষয়শ্রেণী:বাংলাদেশের জাতীয় মহাসড়ক
বিষয়শ্রেণী:রংপুর বিভাগের মহাসড়ক
সাঁওতালডিহি তাপবিদ্যুৎ কেন্দ্র

**সাঁওতালডিহি তাপবিদ্যুৎ কেন্দ্র** হ'ল পশ্চিমবঙ্গের পুরুলিয়া জেলার পারা অঞ্চলে অবস্থিত একটি বৃহৎ তাপবিদ্যুৎ কেন্দ্র। এটি জানুয়ারী ১, ১৯৭৪ সালে উদ্বোধন করা হয়। এই বিদ্যুৎকেন্দ্রের উৎপাদন ক্ষমতা ৫০০ মেগাওয়াট। বিদ্যুৎ কেন্দ্রের কয়লা আনা হয় ঝাড়খণ্ড রাজ্যের ঝরিয়া ও বর্ধমান জেলার রানিগঞ্জ কয়লা খনি থেকে। এই বিদ্যুৎ কেন্দ্রে জলের যোগান দেয় দামদার নদ। তাপবিদ্যুৎ কেন্দ্রটি পশ্চিমবঙ্গ বিদ্যুৎ উন্নয়ন নিগম লিমিটেড এর অধীনস্থ।
## ইতিহাস
সাঁওতালডিহি তাপবিদ্যুৎ কেন্দ্র (প্রথম পর্যায়) ১৯৭৪ সালে যাত্রা শুরু করে। এই সময়ে বিদ্যুৎ কেন্দ্রে ৪ টি ইউনিট স্থান করা হয়। প্রতিটি ইউনিটের উৎপাদন ক্ষমতা ছিল ১২০ মেগাওয়াট এবং মোট উৎপাদন ক্ষমতা ছিল ৪৮০ মেগাওয়াট। কিন্তু ২০০৯-২০১০ সালে ৪ টি ইউনিট স্থায়ী ভাবে বন্ধ করে দেওয়া হয়। একইসাথে  ২৫০  মেগাওয়াট  ক্ষমতার ২ টি ইউনিট  সংযোজন কাজ ২০০৪ সালে শুরু হয় এবং বিএইচএল দ্বারা ২০১১ সালে কাজটি সম্পন্ন হয়।  ২০১১ সালে বিদ্যুৎ কেন্দ্রে ২৫০ মেগাওয়াট ক্ষমতার ২ টি ইউনিট চালু করা হয়। ২০১১ সাল থেকে বিদ্যুৎ কেন্দ্রের মোট বিদ্যুৎ উৎপাদন ক্ষমতা হল ৫০০ মেগাওয়াট। 
## উৎপাদন ক্ষমতা

## তথ্যসূত্র

## আরও দেখুন
*কোলাঘাট তাপবিদ্যুৎ কেন্দ্র
*বক্রেশ্বর তাপবিদ্যুৎ কেন্দ্র
*ফারাক্কা সুপার থার্মাল পাওয়ার স্টেশন
*রঘুনাথপুর তাপবিদ্যুৎ কেন্দ্র

বিষয়শ্রেণী:পশ্চিমবঙ্গের তাপবিদ্যুৎ কেন্দ্র
বিষয়শ্রেণী:পশ্চিমবঙ্গের কয়লাভিত্তিক বিদ্যুৎ কেন্দ্র
বিষয়শ্রেণী:১৯৭৪-এ পশ্চিমবঙ্গে প্রতিষ্ঠিত
বিষয়শ্রেণী:পুরুলিয়া জেলা
অশিক্ষিত (চলচ্চিত্র)

***অশিক্ষিত*** ১৯৭৮ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন আজিজুর রহমান এবং কাহিনী লিখেছেন প্রখ্যাত সঙ্গীত পরিচালক সত্য সাহা। এতে শ্রেষ্ঠাংশে অভিনয় করেন রাজ্জাক, অঞ্জনা রহমান, সুমন, রোজী সামাদ, এটিএম শামসুজ্জামান প্রমুখ। ছায়াছবিটি বাণিজ্যিক সফলতার পাশাপাশি সমালোচকদের প্রশংসাও কুড়ায়।

## কাহিনী সংক্ষেপ
গ্রামের চৌকিদার রহমত (রাজ্জাক) লেখাপড়া জানে না। অশিক্ষিত রহমতকে লেখাপড়া শেখায় গ্রামের দরিদ্র অনাথ বালক মানিক। রহমত নাম দস্তখত করা শেখে তার কাছে। দুর্নীতিবাজ আড়তদারের অপরাধ দেখে ফেলায় খুন হয় মানিক। তার খুনের সাক্ষী হয় রহমত এবং তার সাক্ষ্যে শাস্তি হয় অপরাধীর। সাক্ষীর দরখাস্তে নিজ হাতে নাম সই করে রহমত।

## শ্রেষ্ঠাংশে
* রাজ্জাক - রহমত
* অঞ্জনা রহমান - লাইলি
* সুমন - মানিক
* রোজী সামাদ - মানিকের মা
* শওকত আকবর - স্কুল শিক্ষক
* সৈয়দ হাসান ইমাম - আইজুদ্দি
* এটিএম শামসুজ্জামান - টেনু মাতবর
* নারায়ণ চক্রবর্তী - লাইব্রেরিয়ান
* টেলি সামাদ - কালা

## সঙ্গীত
*অশিক্ষিত* চলচ্চিত্রের সঙ্গীত পরিচালনা করেছেন সত্য সাহা। গানের কথা লিখেছেন গাজী মাজহারুল আনোয়ার। গানে কণ্ঠ দিয়েছেন খন্দকার ফারুক আহমদ, শাম্মী আখতার, সুবীর নন্দী, রমলা সাহা, ও ফেরদৌস ওয়াহিদ। এ চলচ্চিত্রের সুবীর নন্দীর কণ্ঠে *মাস্টার সাব আমি নাম দস্তখত* এবং শাম্মি আখতার ও খন্দকার ফারুক আহমদের কণ্ঠে *ঢাকা শহর আইসা আমার* গান দুটি বেশ জনপ্রিয়তা লাভ করে।

### গানের তালিকা

## পুরস্কার
রাজ্জাক রহমত চরিত্রে একজন অশিক্ষিত মানুষের শিক্ষিত হওয়ার যে প্রাণান্ত প্রচেষ্টা তা যথাযথভাবে ফুটিয়ে তোলার জন্য শ্রেষ্ঠ অভিনেতা হিসেবে জাতীয় চলচ্চিত্র পুরস্কার লাভ করেন। পাশাপাশি সুমন শ্রেষ্ঠ শিশুশিল্পী হিসেবে জাতীয় চলচ্চিত্র পুরস্কার লাভ করেন।

**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**
* **বিজয়ী**: শ্রেষ্ঠ অভিনেতা - রাজ্জাক
* **বিজয়ী**: শ্রেষ্ঠ শিশুশিল্পী - সুমন

## তথ্যসূত্র

## বহিঃসংযোগ
* 

বিষয়শ্রেণী:১৯৭৮-এর চলচ্চিত্র
বিষয়শ্রেণী:১৯৭০-এর দশকের নাট্য চলচ্চিত্র
বিষয়শ্রেণী:আজিজুর রহমান পরিচালিত চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী শিশুতোষ চলচ্চিত্র
বিষয়শ্রেণী:সত্য সাহা সুরারোপিত চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
জয়স্টিক

একটি জয়স্টিক হল একটি ইনপুট ডিভাইস যাতে একটি স্টিক বা লাঠি সদৃশ বস্তু যন্ত্রের উপরিভাগে বসানো থাকে যা দিয়ে বিভিন্ন কোন বা অভিমুখে এর দ্বারা নিয়ন্ত্রিত কোন যন্ত্রকে পরিচালনা করা যায়। জয়স্টিককে নিয়ন্ত্রক কলাম নামেও ডাকা হয় যা প্রায় সমস্ত সামরিক ও বেসামরিক বিমানের ককপিটে ব্যবহার করা হয়। এগুলো পাশ্ব স্টিক বা কেন্দ্রীয় স্টিক হিসেবে ব্যবহৃত হয়। এগুলোর আবার কিছু বাড়তি সুইচ থাকে যা বিমান পরিচালনায় সহায়তা করে থাকে।

জয়স্টিক প্রায়শই ভিডিও গেম নিয়ন্ত্রণ ও পরিচালনায় ব্যবহৃত হয় এবং সাধারণত এক বা একাধিক চাপ দেয়া যায় এমন বাটন হিসেবে থাকে। এই সব বাটনে চাপ দিলে কি ফলাফল হবে তা কম্পিউটার বুঝতে পারে। এই জয়স্টিকের অন্য একটি জনপ্রিয় রূপ হল আধুনিক ভিডিও গেম কনসোলে ব্যবহৃত এ্যানালগ স্টিক। জয়স্টিক অনেক যন্ত্রে ব্যবহৃত হয় যেমন ক্রেন, ট্রাক, জলের তলার মানুষবিহিন যানবাহন, হুইলচেয়ার, নিরাপত্তা ক্যামেরা এবং ঘাস কাটার যন্ত্র ইত্যাদি। মোবাইল ফোনে জয়স্টিকের ক্ষুদ্রতম সংস্করণ দেখা যায়।

## আরো দেখুন
*Aircraft flight control system
*The Arcade (joystick)
*Flight simulator
*গেম কন্ট্রোলার
*গেমপ্যাড
*Gravis PC GamePad
*কিম্পসটন জয়স্টিক
*টিএসি-২
*Yoke (aircraft)

## তথ্যসূত্র


বিষয়শ্রেণী:বিমান নিয়ন্ত্রণ
বিষয়শ্রেণী:কম্পিউটিং ইনপুট ডিভাইস
বিষয়শ্রেণী:ভিডিও গেম কন্ট্রোলার
বিষয়শ্রেণী:কম্পিউটার পেরিফেরাল
বিষয়শ্রেণী:মার্কিন উদ্ভাবন
সিলভার সালফাডায়াজিন

**সিলভার সালফাডায়াজিন** () হচ্ছে একটি টপিক্যাল অ্যান্টিবায়োটিক পোড়ার ক্ষত চিকিৎসায় ব্যবহৃত হলেও এক্ষত্রে এর কার্যকারিতার প্রমাণ খুব কম। এমনকি এই ওষুধ ব্যবহারে ক্ষত সারতে দেরি হতে পারে বলে কক্রেন রিভিউ-এ মতামত প্রকাশ করা হয়েছে। এই ওষুধটি ক্রিম বা জলীয় সাসপেনশন হিসাবে সরবরাহ করা হয়।
এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে। 

## ব্যবহার
পোড়ার ক্ষতে ব্যাকটেরিয়ার উপনিবেশ ও সংক্রমণ প্রতিরোধক হিসাবে দেহের বহিরাংশে ব্যবহৃত হয়। এ ছাড়া পোড়ার ক্ষত ব্যতীত অন্য নির্দিষ্ট ক্ষতে জীবাণুরোধী হিসাবে ব্যবহৃত হতে পারে। তবে পোড়ার ক্ষতে এর কার্যকারিতা নিয়ে সন্দেহ আছে। এমনকি এই ওষুধ ব্যবহারে ক্ষত সারতে দেরি হতে পারে বলে কক্রেন রিভিউ-এ মতামত প্রকাশ করা হয়েছে।
এইজন্য এটি ব্যবহারে এখন আর তেমন উৎসাহিত করা হয় না।

## পার্শ্বপ্রতিক্রিয়া
ত্বকের নেক্রোসিস, ইরাইথিমা মাল্টিফর্ম, ত্বকের রং পরিবর্তিত হওয়া, জ্বলার অনুভূতি, ফুসকুড়ি, আন্তঃকোষীয় নেফ্রাইটিস, লিউকোপেনিয়া প্রভৃতি হতে পারে।

## মিথষ্ক্রিয়া

সিলভার সালফাডায়াজিন এর সাথে এনজাইম্যাটিক ডেব্রিডং এজেন্ট, ওরাল হাইপোগ্লাইসেমিক ওষুধ, সিমিটিডিন, ফেনিটোইন এর মিথষ্ক্রিয়া হতে পারে।

## তথ্যসূত্র

বিষয়শ্রেণী:সিলভার যৌগ
বিষয়শ্রেণী:সালফোনামাইড অ্যান্টিবায়োটিক
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:পচন নিবারক
বিষয়শ্রেণী:ফাইজার মার্কা
২০১৮ এশিয়া কাপ

**২০১৮ এশিয়া কাপ** (**উনিমনি এশিয়া কাপ** নামেও পরিচিত) হল একটি একদিনের আন্তর্জাতিক ক্রিকেট প্রতিযোগিতা যা ২০১৮ সালের সেপ্টেম্বরে সংযুক্ত আমিরাতে অনুষ্ঠিত হয়। এটি এশিয়া কাপের ১৪ তম আসর ও এটি সংযুক্ত আরব আমিরাতে ১৯৮৪ ও ১৯৯৫ এর পর অনুষ্ঠিত এশিয়া কাপ ক্রিকেট প্রতিযোগিতার তৃতীয় আসর।

## পটভূমি
মূলত, টুর্নামেন্টটি ভারতে হবার জন্য নির্ধারণ করা হয়েছিল। কিন্তু ভারত ও পাকিস্তান মধ্যে চলমান রাজনৈতিক উত্তেজনার কারণে এটি সংযুক্ত আরব আমিরাতে সরানো হয়।

২০১৫ সালে ২৯ অক্টোবর, সিঙ্গাপুরে এশিয়ান ক্রিকেট কাউন্সিল-এর বৈঠকের সিদ্ধান্ত অনুযায়ী ভারতীয় ক্রিকেট নিয়ন্ত্রণ বোর্ড-এর সচিব অনুরাগ ঠাকুর উল্লেখ করেছিলেন যে ২০১৮ ক্রিকেট এশিয়া কাপ ভারতে আয়োজিত হবে।

## দলসমূহ
* , আইসিসি'র পূর্ণ সদস্য
* ,আইসিসি'র পূর্ণ সদস্য
* ,আইসিসি'র পূর্ণ সদস্য
* ,আইসিসি'র পূর্ণ সদস্য
* , আইসিসি'র পূর্ণ সদস্য
* , ২০১৮ এশিয়া কাপ বাছাইপর্ব বিজয়ী

## দলীয় সদস্য

## মাঠ

## গ্রুপ পর্ব
### গ্রুপ এ

----

----

### গ্রুপ বি

----

----

## সুপার চার

----

----

----

----

----

## ফাইনাল

## তথ্যসূত্র

## বহিঃসংযোগ
* ক্রিকইনফোতে সিরিজের পাতা 

বিষয়শ্রেণী:এশিয়া কাপ
বিষয়শ্রেণী:সংযুক্ত আরব আমিরাতে আন্তর্জাতিক ক্রিকেট প্রতিযোগিতা
বিষয়শ্রেণী:২০১৮-এ আমিরাতি ক্রিকেট
বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা
রাজশাহী (দ্ব্যর্থতা নিরসন)

**[[রাজশাহী]]** বাংলাদেশের একটি বৃহৎ শহর ও মহানগরী। রাজশাহী নামটি দ্বারা আরো যা যা বুঝানো যেতে পারে:

* রাজশাহী বিভাগ, বাংলাদেশের একটি প্রশাসনিক বিভাগ
** রাজশাহী জেলা, রাজশাহী বিভাগের একটি জেলা
** রাজশাহী সিটি কর্পোরেশন, রাজশাহী শহরের স্থানীয় সরকার সংস্থা।

## আরোও দেখুন
* 
*
হরি কিষণ

**হরি কিষণ** () (১৯০৮ - ৬ জুন ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। পাঞ্জাব বিশ্ববিদ্যালয়ের সমাবর্তন সভায় গভর্নরের উপর গুলি করার জন্য ১৯৩১ সনের ৯ জুন তার ফাঁসি হয়।

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:১৯৩১-এ মৃত্যু
বিষয়শ্রেণী:অনুশীলন সমিতি
বিষয়শ্রেণী:পাঞ্জাবী বিপ্লবী
বিষয়শ্রেণী:ভারতীয় বিপ্লবী
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:মৃত্যুদণ্ডপ্রাপ্ত বিপ্লবী
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
হেরা গুহা

**হেরা** ( **') বা **হেরা গুহা** ( **') সৌদি আরবের মক্কায় জাবালে নূর পর্বতে অবস্থিত একটি গুহা।

সর্বপ্রথম কুরআন অবতীর্ণ হওয়ার স্থান হিসেবে এই গুহা প্রসিদ্ধ। ইসলাম অনুযায়ী শবে কদরে আল্লাহর তরফ থেকে ফেরেশতা জিব্রাইল আলাইহি ওয়াসাল্লাম  এই গুহায় সর্বপ্রথম মুহাম্মাদ  সাল্লাল্লাহু আলাইহি ওয়াসাল্লাম এর কাছে কুরআনের বাণী নিয়ে এসেছিলেন।

## বর্ণনা

ইসলাম পূর্ব যুগে হেরা গুহা তেমন গুরুত্বপূর্ণ ছিল না। এর নাম এসেছে *হিরা* (রত্ন) থেকে। ১৭৫০টি ধাপ অতিক্রম করে এই গুহায় পৌঁছানো যায়। এটি লম্বায় প্রায়  এবং প্রস্থে । এটি সমুদ্রপৃষ্ঠ থেকে  উচ্চতায় অবস্থিত। *[[হজ্জ]]* (তীর্থযাত্রা) -এর সময়, আনুমানিক পাঁচ হাজার দর্শনার্থী প্রতিদিন এই গুহায় আরোহণ করেন। এই স্থানেই লাইলাতুল কদর (শবে কদর) -এর রাতে, ফেরেশতা জিব্রাইল (গ্যাব্রিয়েল) -এর মাধ্যমে,  মহানবী হযরত মুহাম্মদ (সাঃ) -এর উপর কোরআনের প্রথম ওহী নাজিল হয়েছিল বলে বিশ্বাস করা হয়। অধিকাংশ মুসলমান এই গুহা পরিদর্শনকে হজ্জের অবিচ্ছেদ্য অংশ বলে মনে করেন না। তবুও অনেকে ব্যক্তিগত আগ্রহ এবং আধ্যাত্মিকতার টানে এখানে আসেন। যদিও কেউ কেউ এটিকে উপাসনালয় বলে মনে করেন, এই ধারণাটি ইসলামী রীতিনীতির সালাফি ব্যাখ্যার সাথে সাংঘর্ষিক। *[[নবীর জীবনী|আস-সিরাহ আন-নববিয়্যাহ]]* (নবীর জীবনী) -তে এই গুহাটি গুরুত্বপূর্ণ ভূমিকা পালন করে, তবুও মক্কার মসজিদুল হারাম -এর মতো অন্যান্য স্থানের মতো এটিকে পবিত্র বলে মনে করা হয় না। তাই ইসলাম -এর অধিকাংশ ব্যাখ্যা অনুসারে, এখানে নামাজ পড়ার জন্য মক্কার অন্য যেকোনো স্থানে নামাজ পড়ার মতোই সওয়াব পাওয়া যায়।

মহানবী (সাঃ) -এর উপর প্রথম ওহী নাজিলের পূর্বে, তিনি আধ্যাত্মিক স্বপ্ন দেখতেন। এই স্বপ্নগুলোতে এমন সব ইঙ্গিত ছিল যে তাঁর নবুয়ত শুরু হয়েছে এবং মক্কার পাথরগুলো তাঁকে *[[আস-সালামু আলাইকুম|সালাম]]* দিয়ে অভ্যর্থনা জানাবে। এই স্বপ্নগুলো ছয় মাস ধরে চলেছিল।

একাকিত্বের ক্রমবর্ধমান প্রয়োজনের তাগিদে মহানবী (সাঃ) মক্কার পার্শ্ববর্তী পাথুরে পাহাড়ে নির্জনতা এবং ধ্যান (মুরাকাবা) করার জন্য স্থান খুঁজছিলেন। তিনি প্রতি বছর এক মাসের জন্য এই গুহায় নির্জনতা (তাহান্নুছ) অবলম্বন করতেন। তিনি রসদ নিয়ে যেতেন এবং তাঁর কাছে আগত দরিদ্রদের খাওয়াতেন। রসদের জন্য বাড়িতে ফিরে যাওয়ার আগে, তিনি কাবা ঘর সাতবার প্রদক্ষিণ করতেন।

## চিত্রশালা

## তথ্যসূত্র

## বহিঃসংযোগ
*In pictures: Hajj preparations Pictures #4 and #5 are of Jabal an-Nūr and the Hira cave.

বিষয়শ্রেণী:মুহাম্মাদ
বিষয়শ্রেণী:সৌদি আরবের গুহা
বিষয়শ্রেণী:সৌদি আরবের ভূগোল
ওমিপ্রাজল

[থাম্ব|ডান|upright=1.4|(''S'')-(−) and (''R'')-(+)-[enantiomers of omeprazole, a racemate (1:1 mixture of both enantiomers)]]

400px|Omeprazol rearrangement in the body

থাম্ব|Omeprazole 10-mg, from UK

**ওমিপ্রাজল** () হলো একটি প্রোটন পাম্প ইনহিবিটর যা পাকস্থলীর এসিড নিঃসরণকে নিবৃত করে এবং এটি পেপটিক আলসার, গ্যাস্ট্রইসোফ্যাজিয়াল রিফ্লাক্স ডিজিজ, জলিনজার-এলিসন সিনড্রোম এর চিকিৎসায় ব্যবহৃত হয়। এটি ঊর্ধ্ব অন্ত্রঘটিত রক্তক্ষরণ প্রতিরোধে ব্যবহৃত হয়।

সাধারণ পার্শ্বপ্রতিক্রিয়াসমূহ হলো বমিভাব, বমি, মাথাব্যথা, পেটফাঁপা ইত্যাদি।  গুরুতর পার্শ্বপ্রতিক্রিয়ার মধ্যে অন্যতম হচ্ছে ক্লোস্ট্রিডিয়াম ডিফিসিল কোলাইটিস, নিউমোনিয়া ও অস্থিক্ষয়ের ঝুঁকি বৃদ্ধি। এটি সেবনের ফলে পাকস্থলীর ক্যান্সারের উপসর্গসমূহ প্রশমিত হয় ফলে রোগ নির্ণয় বিলম্বিত হতে পারে। এটি গর্ভাবস্থায় নিরাপদ কিনা এই ব্যাপারে সন্দেহ রয়েছে।

ওমিপ্রাজল আবিষ্কার হয় ১৯৭৯ সালে. এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে। এটি এখন জেনেরিক ওষুধ হিসাবে বাজারে বিদ্যমান। 

## চিকিৎসায় ব্যবহার
ওমেপ্রাজল গ্যাস্ট্রোসফেজিয়াল রিফ্লাক্স ডিজিজ (জিইআরডি), পেপটিক আলসার, ইরোসিভ ইসোফেজাইটিস, জলিনজার-এলিসন সিনড্রোম এবং ইওসিনোফিলিক এসোফাগাইটিস নিরাময়ে ব্যবহার করা যেতে পারে।
## তথ্যসূত্র

## বহিঃসংযোগ

* U.S. National Library of Medicine: Drug Information Portal&nbsp;– Omeprazole

বিষয়শ্রেণী:বেনজিইমিডাজল
বিষয়শ্রেণী:প্রোটন পাম্প ইনহিবিটর
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
২০১৬ দক্ষিণ এশীয় গেমসে ফিল্ড হকি

**২০১৬ দক্ষিণ এশীয় গেমসে ফিল্ড হকি** প্রতিযোগিতা অনুষ্ঠিত হয়। এতে পুরুষ ও মহিলা উভয়ের জন্য একই ইভেন্টে ১০ ফেব্রুয়ারি থেকে ১৫ ফেব্রুয়ার পর্যন্ত গুয়াহাটিতে অনুষ্ঠিত হয়।

## পদক অর্জনকারী

## পদক তালিকা

## ধরন
অংশগ্রহণকারী দেশ খুব কম সংখ্যায় হওয়ার কারণে পুরুষ এবং মহিলা উভয় ইভেন্টে রাউন্ড রবিন পদ্ধতিতে ফাইনাল অনুষ্ঠিত হয়।

## তথ্যসূত্র

## বহিঃসংযোগ

বিষয়শ্রেণী:২০১৬ দক্ষিণ এশীয় গেমস
বিষয়শ্রেণী:২০১৬ দক্ষিণ এশীয় গেমসের ইভেন্টসমূহ
২০১৬ দক্ষিণ এশীয় গেমসে সাইক্লিং

২০১৬ দক্ষিণ এশীয় গেমসে ৮টি ইভেন্টে সাইক্লিং বা সাইকেল দৌড়বাজী প্রতিযোগিতা অায়োজিত হয়েছিল যা ৬ ফেব্রুয়ারি থেকে ৯ ফেব্রুয়ারি পর্যন্ত গুয়াহাটিতে অনুষ্ঠিত হয়। এতে ভারত ৬টি স্বর্ণ পদক সহ ১৩ টি পদক জিতে ১ম স্থানে রয়েছে।

## পদক অর্জনকারী
### পুরুষদের সাইক্লিং

### মহিলাদের সাইক্লিং

## পদক তালিকা

## তথ্যসূত্র

## বহিঃসংযোগ

বিষয়শ্রেণী:২০১৬ দক্ষিণ এশীয় গেমস
বিষয়শ্রেণী:২০১৬ দক্ষিণ এশীয় গেমসের ইভেন্টসমূহ
২০১৬ দক্ষিণ এশীয় গেমসে ফুটবল

**[[২০১৬ দক্ষিণ এশীয় গেমস]]ে [[ফুটবল]]** প্রতিযোগিতা অনুষ্ঠিত হয়। এতে পুরুষ ও মহিলা উভয়ের জন্য একই ইভেন্টে ৫ ফেব্রুয়ারি থেকে ১৬ ফেব্রুয়ার পর্যন্ত শিলং ও গুয়াহাটিতে অনুষ্ঠিত হয়।

## পদক অর্জনকারী

## পদক তালিকা

Source : South Asian Games 2016

## তথ্যসূত্র

## বহিঃসংযোগ

বিষয়শ্রেণী:২০১৬ দক্ষিণ এশীয় গেমস
বিষয়শ্রেণী:২০১৬ দক্ষিণ এশীয় গেমসের ইভেন্টসমূহ
বিশ্বগ্রাম

**গ্লোবাল ভিলেজ** বা **বিশ্বগ্রাম** হলো তথ্য ও যোগাযোগ প্রযুক্তি নির্ভর এমন একটি সামাজিক মাধ্যম যেখানে পৃথিবীর সকল প্রান্তের মানুষ একটি একক সমাজে বসবাস করে এবং তথ্য ও যোগাযোগ প্রযুক্তি ব্যবহারের মাধ্যমে সহজেই তাদের চিন্তা-ভাবনা,সংস্কৃতি-কৃষ্টি ইত্যাদি একে অপরকে জানিয়ে থাকে। তথ্য ও যোগাযোগ ব্যবস্থার উন্নতি ও দ্রুত বিস্তারের ফলে পৃথিবী ছোট হয়ে আসছে। যার দরুন আমরা সহজেই দূরবর্তী স্থান থেকেও তথ্যের খবর জানতে পারছি। পৃথিবীব্যাপী স্বল্প সময়ে এই যোগাযোগ সুবিধার ফলেই বিশ্বকে একটি গ্রাম হিসেবে তুলনা করা হচ্ছে। এজন্যে বর্তমান বিশ্বকে গ্লোবাল ভিলেজ বলা হয়।  বিশ্বায়ন (Globalization) প্রক্রিয়ার মাধ্যমে যে সমাজ ব্যবস্থা গড়ে ওঠে তাই হচ্ছে বিশ্বগ্রাম (Global village.) বর্তমানে এইরূপ সমাজ হিসেবে https প্রটোকলকে ধরা হয় অর্থাৎ, এই প্রটোকল ভিত্তিক নেটওয়ার্কের পুরো জগৎকেই গ্লোবাল village বলা হচ্ছে। সহজ করে বললে, একজন মানুষ চাইলে user (email-account;ip address) পরিচয়ে এই জগতে ঢুকতে পারে।

## ধারণাকারী
কানাডিয়ান দার্শনিক ও লেখক হার্বাট মার্শাল ম্যাকলুহান ষাটের দশকে প্রথম ব্যক্তি হিসেবে *গ্লোবাল ভিলেজ* শব্দটিকে সকলের সামনে তুলে ধরে একে জনপ্রিয় করে তোলেন। ১৯৬২ সালে তার প্রকাশিত *গুতেনবার্গ গ্যালাক্সি* এবং ১৯৬৪ সালে প্রকাশিত *আন্ডারস্ট্যান্ডিং মিডিয়া* বইয়ের মাধ্যমে এই বিষয়টি গুরুত্ব লাভ করে।

## প্রতিষ্ঠার উপাদানসসমূহ বর্ণনা কর
* হার্ডওয়্যার বা কম্পিউটার সংশ্লিষ্ট যন্ত্রপাতি
* প্রোগ্রামসমূহ বা সফটওয়্যার
* ব্যক্তিবর্গের সক্ষমতা
* ডেটা বা ইনফরমেশন
* ইন্টারনেট সংযুক্ততা

## তথ্যসূত্র

## আরোও দেখুন
* রোবোটিক্স

বিষয়শ্রেণী:ভার্চুয়াল সম্প্রদায়
বিষয়শ্রেণী:বিশ্বায়ন
বিষয়শ্রেণী:বিশ্ব সভ্যতা
বিষয়শ্রেণী:মার্শাল ম্যাকলুহান
বিষয়শ্রেণী:যোগাযোগ মাধ্যম বিদ্যা
বিষয়শ্রেণী:উত্তরাধুনিকতাবাদ
বিষয়শ্রেণী:সম্প্রদায় গঠন
বিষয়শ্রেণী:১৯৬০-এর দশকের নতুন শব্দ
খালিদ মাহমুদ মিঠু

**খালিদ মাহমুদ মিঠু** (১৯৬০-৭ মার্চ ২০১৬) একজন বাংলাদেশি চিত্রশিল্পী ও চলচ্চিত্র নির্মাতা ছিলেন। ২০১০ সালে তিনি *[[গহীনে শব্দ (চলচ্চিত্র)|গহীনে শব্দ]]* চলচ্চিত্রের জন্য শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করেন।

## কর্ম জীবন
খালিদ মাহমুদ মিঠু ১৯৬০ সালে জন্মগ্রহণ করেন।  ১৯৮৬ সালে তিনি ঢাকা বিশ্ববিদ্যালয়ের চারুকলা ইনস্টিটিউট ( যা বর্তমানে চারুকলা অনুষদ ) থেকে স্নাতক সম্পন্ন করেন।  ২০০৭ সালে তিনি বাংলাদেশ শিল্পকলা একাডেমি আয়োজিত ১৬তম জাতীয় চারুকলা প্রদর্শনীতে আরব বাংলাদেশ ব্যাংক পুরস্কার লাভ করেন।

### চলচ্চিত্র নির্মাণ
right|thumb|খালিদ মাহমুদ মিঠুর গহীনে শব্দ চলচ্চিত্রের পোস্টার
২০১০ সালে গহীনে শব্দ চলচ্চিত্র নির্মাণের মাধ্যমে খালিদ মাহমুদ মিঠুর চলচ্চিত্রে অভিষেক ঘটে। তিনিই চলচ্চিত্রের কাহিনীকার, চিত্রনাট্য ও সংলাপ লেখেন ও পরিচালনা করেন। চলচ্চিত্রটি ২০১০ সালের ২৬ মার্চ মুক্তি পায়। ২০১০ এটি সেরা চলচ্চিত্র হিসেবে জাতীয় চলচ্চিত্র পুরস্কার লাভ করে ও প্রথম ছবিতেই তিনি সেরা পরিচালক হিসেবে সম্মানিত হন। এছাড়াও চলচ্চিত্রটি বেশ কয়েকটি বেসরকারি সম্মাননা ও পুরস্কার লাভ করে।

গহীনের শব্দের পরে ২০১৪ সালে মিঠু *জোনাকির আলো* নামে আরেকটি চলচ্চিত্র নির্মাণ করেন। এচলচ্চিত্রেও তিনিই কাহিনী, চিত্রনাট্য, সংলাপ, পরিচালনা ও সম্পাদনা করেন। এতে অভিনয় করেন অভিনেতা ইমন, কল্যাণ, বিদ্যা সিনহা মীম, গাজী রাকায়েত, মুনিরা মিঠু প্রমুখ। দিল্লি আন্তর্জাতিক চলচ্চিত্র উৎসবে তার চলচ্চিত্রটি সেরা ছবির পুরস্কার অ্যাক্রস দ্য বর্ডার অর্জন করে।  এছাড়াও মুম্বাইয়ে অনুষ্ঠিত দ্বাদশ এশিয়ান চলচ্চিত্র উৎসবে ‘অডিয়েন্স চয়েস অ্যাওয়ার্ড’ লাভ করে। ২০১৪ সালে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য *জোনাকির আলো* চলচ্চিত্রটি মনোনীত হয়।

## নির্মিত চলচ্চিত্রের তালিকা

## পুরস্কার ও সম্মাননা
* সেরা চলচ্চিত্র - অ্যাক্রস দ্য বর্ডার, দিল্লি আন্তর্জাতিক চলচ্চিত্র উৎসব (২০১৪)
* অডিয়েন্স চয়েস অ্যাওয়ার্ড - দ্বাদশ এশিয়ান চলচ্চিত্র উৎসব (২০১৪)
* বাংলাদেশ জাতীয় চলচ্চিত্র পুরস্কার শ্রেষ্ঠ পরিচালক (২০১০)
* ভারতের নয়দার মারওয়া ফিল্ম স্টুডিও আজীবন সদস্যপদ সম্মাননা
* আরব বাংলাদেশ ব্যাংক পুরস্কার (২০০৭)

## ব্যক্তিগত জীবন
খালিদ মাহমুদ মিঠু চিত্রশিল্পী কনকচাঁপা চাকমার সাথে বিবাহ বন্ধনে আবদ্ধ হন।  তাদের দুই সন্তান শিরোপা পূর্ণা ও আর্য শ্রেষ্ঠ।

## মৃত্যু
২০১৬ সালের ৭ মার্চ খালিদ মাহমুদ মিঠু কর্মক্ষেত্র থেকে রিকসাযোগে বাসায় ফেরার পথে তার উপর একটি গাছ ভেঙ্গে পড়লে মারাত্মক আহত হন ও সেখানেই মৃত্যুবরণ করেন। 

## তথ্যসূত্র

## বহিঃসংযোগ

বিষয়শ্রেণী:১৯৬০-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী মুসলিম
বিষয়শ্রেণী:বাঙালি মুসলিম
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:বাঙালি শিল্পী
বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বনানী কবরস্থানে সমাধিস্থ
বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
২০১৫ সাফ চ্যাম্পিয়নশিপ

**২০১৫ সাফ চ্যাম্পিয়নশিপ** (স্পন্সরের কারণে অফিসিয়াল নাম **২০১৫ সাফ সুজুকি কাপ**) হল একটি আন্তর্জাতিক ফুটবল প্রতিযোগিতা  যা সাফ চ্যাম্পিয়নশিপের ১১তম আসর হিসাবে দক্ষিণ এশীয় ফুটবল ফেডারেশন আয়োজন করে। এটি ২০১৫ সালের ২৩ ডিসেম্বর থেকে ২০১৬ সালের ৩ জানুয়ারি পর্যন্ত সময়ে ভারতে অনুষ্ঠিত হয়।

## অংশগ্রহণকারী দেশ
ভারত স্বাগতিক হিসাবে অংশগ্রহণ করে এবং সাফ এর অন্যান্য ৬টি সদস্য দেশ অংশগ্রহণ করে। সাফ এর সদস্য দেশ হিসাবে একমাত্র পাকিস্তান অংশগ্রহণ করেনি। পাকিস্তান ফুটবল ফেডারেশন এর জন্য কোন কারণ উল্লেখ করেনি কিন্তু ফেডারেশনের নির্বাচন বিষয়ক সমস্যা নিয়ে এর উপর আদালতের নিষেধাজ্ঞা ছিলো।

## মাঠ
২০১৫ সালের ২ জুলাই সর্ব ভারতীয় ফুটবল ফেডারেশন কেরালার তিরুবনন্তপুরম এ অবস্থিত গ্রীনফিল্ড আন্তর্জাতিক স্টেডিয়াম এ সকল ম্যাচ আয়োজনের ঘোষণা দেয়।





## খেলোয়াড়

## মিডিয়া
প্রতিযোগিতাটি সম্পূর্ণভাবে সরাসরি সম্প্রচার করতে ভারতে স্টার স্পোর্ট ৪, নেপালে লেমার টিভি, বাংলাদেশে গাজী টিভি, আফগানিস্তানে টলো টিভি, ভুটানে ভুটান টিভি এবং ভুটান ও মালদ্বীপে এমবিসি নিয়োজিত ছিল। এছাড়াও প্রতিটি ম্যাচ সরাসরি ইউটিউব চ্যানেলে প্রচার করা হত।

## গ্রুপ পর্ব
তালিকাভুক্ত সকল সময় ভারত স্থানীয় সময় IST (UTC+05:30) অনুসারে।

### গ্রুপ এ

----

----

### গ্রুপ বি

----

----

## নক-আউট পর্ব


### সেমি-ফাইনাল

----

### ফাইনাল

## সর্বোচ্চ গোলদাতা
; ৪ গোল
*  খাইবার আমানি
; ৩ গোল
*  ফয়সাল শায়েস্তা
*  জেজে লালপেখলুয়া
*  সুনিল ছত্রি
; ২ গোল

*  মাসিহ সাইঘানি
*  ওমিদ পোপালজে
*  আহমেদ হাতিফি
*  শওকত হোসেন রনি

*  লাল্লিয়ানজুয়ালা ছানতে
*  রবিন সিংহ

*  আলি আশফাক
*  আহমেদ নাশিদ

; ১ গোল

*  জুবায়ের আমিরি
*  সায়েদ মোহাম্মদ হাশেমি
*  কানিস্কা তাহের
*  হেমান্ত ভিন্সেন্ট বিশ্বাস
*  তপু বর্মন

*  তশেরিং দর্জি
*  রোওয়ালিন বোর্গেস
*  বিমল মাগার
*  আহমেদ ইমাজ

*  আসাদুল্লা আব্দুল্লা
*  আমধান আলী
*  নাইজ হাসান
*  মোহামেদ রিফনাস

## স্পনসরশিপ
১৪ সেপ্টেম্বর ২০১৫ তারিখে ২০১৫ সাফ চ্যাম্পিয়নশিপের জন্য সুজুকিকে স্পনসর হিসাবে ঘোষণা করা হয়।

## তথ্যসূত্র

## বহিঃসংযোগ
* Official Site 

বিষয়শ্রেণী:২০১৫ সাফ চ্যাম্পিয়নশিপ
বিষয়শ্রেণী:২০১৫-এ এশীয় ফুটবল
বিষয়শ্রেণী:সাফ চ্যাম্পিয়নশিপের আসর
বিষয়শ্রেণী:ভারতে আন্তর্জাতিক ফুটবল প্রতিযোগিতা
বিষয়শ্রেণী:২০১৫-এ ফুটবল
বিষয়শ্রেণী:স্বাগতিক ভারতে আন্তর্জাতিক ফুটবল প্রতিযোগিতা
বিষয়শ্রেণী:সাফ চ্যাম্পিয়নশিপ
রোবটিক্স

**রোবটিক্স** হলো প্রযুক্তির একটি শাখা যেটি রোবট সমূহের ডিজাইন, নির্মাণ, কার্যক্রম ও প্রয়োগ নিয়ে কাজ করে। New Collegiate ডিকশনারীর মতে “রোবট হচ্ছে একটি স্বয়ংক্রিয় ব্যবস্থা যা মানুষ যেভাবে কাজ করতে পারে সেভাবে কাজ করে অথবা এর কাজ দেখে মনে হয় এর বুদ্ধিমত্তা আছে। সর্বপ্রথম ডিজিটাল ও প্রোগ্রামেবল রোবট আবিষ্কার করেন জর্জ ডেবল, এজন্য তাকে রোবটিক্সের জনক বলা হয়। 

## রোবটিক্স এর ইতিহাস

## উৎপত্তি
রোবটিক্স শব্দটি এসেছে 'রোবট' শব্দ হতে যা প্রবর্তিত হয় চেক লেখক ও নাট্যকার কারেল কাপেক এর একটি নাটক থেকে যা ১৯২০ সালে প্রকাশিত হয়। রোবট (Robot) শব্দটি এসেছে মূলত স্লাভিক শব্দ “রোবোটা” হতে যার অর্থ হলো শ্রমিক। অক্সফোর্ড ইংলিশ ডিকশনারি অনুযায়ী “রোবটিক্স” শব্দটি সর্বপ্রথম প্রিন্টে ব্যবহার হয় 'আইজ্যাক অসিমভ এর ছোট সায়েন্স ফিকশন গল্প “লায়ার” এ যা ১৯৪১ সালে প্রকাশিত হয়েছিল।

## রোবটিক্সের ব্যবহার
*ম্যানুফ্যাকচারিং
*বিপজ্জনক কাজে(যেমন: বোমা ডিফিউজড করতে)
*ভারী শিল্প কারখানায়
*পুঙ্খানুপুঙ্খরূপে পরীক্ষার কাজে
*মেইল ডেলিভারিরর কাজে
*ঝুঁকিপূর্ণ কাজে
*নিরাপত্তার কাজে 
*পুলিশের সাহায্যকারী হিসেবে
*চিকিৎসায়
*সামরিক ক্ষেত্রে
*মহাকাশ গবেষণায়
*ঘরোয়া কাজে।

## তথ্যসূত্র

বিষয়শ্রেণী:প্রযুক্তি
বিষয়শ্রেণী:রোবটবিজ্ঞান
বিষয়শ্রেণী:তথ্য প্রযুক্তি
বিষয়শ্রেণী:রোবটিক্স
আহমেদাবাদ শহরতলি রেল

**আহমেদাবাদ উপনগরীয় রেল** হল আহমেদাবাদ ও তার পার্শ্ববর্তী অঞ্চলের মধ্যে একটি প্রস্তাবিত আঞ্চলিক রেল ব্যবস্থা যার সদরদপ্তর আহমেদাবাদ শহরে অবস্থিত। ২০১৫ সালে, আহমেদাবাদে আর.ভি.এন.এল গোষ্ঠীর সঙ্গে মৌ স্বাক্ষরিত হয় এই রেল ব্যবস্থা তৈরির জন্য। এই ব্যবস্থা শুরু হলে আহমেদাবাদ ও তার পার্শ্ববর্তী অঞ্চলের যাত্রি পরিবহনের এক বিরাট জোয়ার আসবে। মনে করা হচ্ছে, এই ব্যবস্থার দ্বারা প্রতিদিন ৪.৫৫ লক্ষ যাত্রি পরিবহন করা যাবে।
## ইতিহাস
শহরতলি রেলপথটি উপগ্রহ শহরগুলিতে জনসাধারণের বাস করতে উৎসাহিত করতে এবং নগর পরিকাঠামোয় সহজে চাপ কমিয়ে দেওয়ার জন্য প্রস্তাব করা হয়। প্রকল্পটি ২০০৩ সালের দিকে দিল্লি মেট্রো বোর্ড দ্বারা ধারণাগত করা হয়। বিস্তারিত প্রকল্প পর্যালোচনাটি ২০০৫ সালের অক্টোবরে দিল্লি মেট্রো রেল কর্পোরেশন গুজরাত অবকাঠামো উন্নয়ন বোর্ড-এর (জিআইডিবি) কাছে জমা করে। প্রকল্পটি ২০০৯ সালে অনুমোদন পায়, তবে বাস্তবায়িত হয়নি।

ভাইব্র্যান্ট গুজরাত গ্লোবাল ইনভেস্টরস সামিট ২০১৫ চলাকালীন, আহমেদাবাদ শহরতলির রেল ব্যবস্থার জন্য রেল বিকাশ নিগম লিমিটেড-এর সাথে সমঝোতা চুক্তি স্বাক্ষরিত হয়। পরে এটি ২০১৬ ইউনিয়ন রেল বাজেটে ঘোষণা করা হয়।

## রেলপথ
এই ব্যবস্থায় ২ টি রেলপথ থাকবে।এই পথে ৪১ টি স্টেশন ও পথের দৈর্ঘ্য হবে ৫২.৯৬ কিলোমিটার। রেলপথ দুটি হল -
* রেলপথ ১: বারেজাডী-আমেদাবাদ জংশন-কালোল (৪৩.৪৯ কিলোমিটার)
* রেলপথ ২: আমেদাবাদ জংশন-নারোডা (৯.৪৭ কিলোমিটার)
## তথ্যসূত্র

## বহিঃসংযোগ
* জিআইডিবি ওয়েবসাইটে আরআরএস

বিষয়শ্রেণী:ভারতীয় রেল
বিষয়শ্রেণী:ভারতে প্রস্তাবিত রেলপথ
সুন্দরী (চলচ্চিত্র)

**সুন্দরী** ১৯৭৯ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটির কাহিনী লিখেছেন এবং পরিচালনা করেছেন প্রখ্যাত বাংলাদেশী চলচ্চিত্র পরিচালক আমজাদ হোসেন। এতে শ্রেষ্ঠাংশে অভিনয় করেছেন ববিতা, ইলিয়াস কাঞ্চন, আনোয়ার হোসেন, আনোয়ারা, সাইফুদ্দিন, জসিম প্রমুখ। চলচ্চিত্রটি ৭টি বিভাগে জাতীয় চলচ্চিত্র পুরস্কার অর্জন করে।

## কাহিনী সংক্ষেপ
ঈমান আলী তালুকদারের ভাড়াটে লাঠিয়াল। তাকে পাঠানো হয় তালুকদারের প্রতিদ্বন্দ্বী মাস্টারকে মারার জন্য। কিন্তু তার অন্তসত্বা স্ত্রীর আবদার মানতে সে তাকে খুন করতে পারে না। তালুকদার নুরুকে পাঠায় ঈমান আলীর বেঈমানীর প্রতিশোধ নেওয়ার জন্য। ঈমান আলী তাকে তালুকদারের দাসত্ব থেকে মুক্তির আহ্বান করে। এতে নুরুও সারা দেয়। ঈমান আলীর স্ত্রী তার একমাত্র কন্যা সন্তান জন্ম দিতে গিয়ে মারা যায়। ঈমান আলী তাকে যত্ন করে মানুষ করে। অন্যদিকে কাঞ্চন সৎ ভাইদের পরিবারে দুঃখ-দুর্দশায় বড় হয়। এক পর্যায়ে সৎ ভাইরা তাকে বাড়ি থেকে বের করে দেয়। ইতোমধ্যে সে তালুকদারের সাথেও বিবাদে জড়িয়ে পরে। সে ঈমান আলীর কাছে লাঠি খেলা শিখতে গেলে তালুকদার ঈমান আলীকে খুন করায়। এতে করে সুন্দরী ও কাঞ্চন উভয়ই অসহায় হয়ে পরে। তারা তালুকদারের বিদ্বেষ হতে বাঁচার পথ খুজতে থাকে।

## শ্রেষ্ঠাংশে
* ববিতা - সুন্দরী
* ইলিয়াস কাঞ্চন - কাঞ্চন
* আনোয়ার হোসেন - নুরু
* জসিম - ঈমান আলী
* সাইফুদ্দিন - মিঠু
* আনোয়ারা - বিন্দিয়া
* আরিফুল হক - তালুকদার
* আখতার হোসেন - বড় ভাই
* সেতারা বেগম

## সঙ্গীত

সুন্দরী চলচ্চিত্রের সঙ্গীত পরচালনা করেছেন আলাউদ্দিন আলী। গানের কথা লিখেছেন আমজাদ হোসেন। এছাড়াও ফকির লালন সাঁইয়ের "সবলোকে কয় লালন কি জাত সংসারে" লালন গীতিটিও এ চলচ্চিত্রে ব্যবহার করা হয়। বিভিন্ন গানে কণ্ঠ দিয়েছেন সৈয়দ আব্দুল হাদী, সাবিনা ইয়াসমিন, আব্দুল আলীম, রুনা লায়লা। এ ছায়াছবির "আমি আছি থাকব" ও "কেউ কোন দিন আমারে তো কথা দিল না" গান দুটি বেশ জনপ্রিয় হয়। "আমি আছি থাকব" গানটিতে কণ্ঠ দেন সাবিনা ইয়াসমিন। গানটি করতে আমজাদ হোসেনের সঙ্গে সঙ্গীত পরিচালক আলাউদ্দিন আলীর চার-পাঁচ দিন বসতে হয়েছে। গানের স্থায়ীটুকু লিখতেই লেগেছিল দুই দিন। গানটির রেকর্ডিং হয়েছিল ইপসা রেকর্ডিং স্টুডিওতে।

### গানের তালিকা

## পুরস্কার
সুন্দরী ১৯৮০ সালে প্রদত্ত জাতীয় চলচ্চিত্র পুরস্কারের ৭টি বিভাগে পুরস্কার পায়।

**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**
* **বিজয়ী**: শ্রেষ্ঠ পার্শ্বচরিত্রে অভিনেতা - সাইফুদ্দিন
* **বিজয়ী**: শ্রেষ্ঠ পার্শ্বচরিত্রে অভিনেত্রী - আনোয়ারা
* **বিজয়ী**: শ্রেষ্ঠ সঙ্গীত পরিচালক - আলাউদ্দিন আলী 
* **বিজয়ী**: শ্রেষ্ঠ গীতিকার - আমজাদ হোসেন
* **বিজয়ী**: শ্রেষ্ঠ পুরুষ কণ্ঠশিল্পী - সৈয়দ আব্দুল হাদী
* **বিজয়ী**: শ্রেষ্ঠ নারী কণ্ঠশিল্পী - সাবিনা ইয়াসমিন
* **বিজয়ী**: শ্রেষ্ঠ সংলাপ রচয়িতা - আমজাদ হোসেন

;বাচসাস পুরস্কার
* **বিজয়ী**: শ্রেষ্ঠ পার্শ্বচরিত্রে অভিনেতা - সাইফুদ্দিন

## আরও দেখুন
* বাংলাদেশের চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:১৯৭৯-এর চলচ্চিত্র
বিষয়শ্রেণী:১৯৭০-এর দশকের নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:আমজাদ হোসেন পরিচালিত চলচ্চিত্র
বিষয়শ্রেণী:আমজাদ হোসেনের চিত্রনাট্য
বিষয়শ্রেণী:আলাউদ্দিন আলী সুরারোপিত চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
হায়দ্রাবাদ এমএমটিএস

**হায়দ্রাবাদ এমএমটিএস** বা **মাল্টি মোডাল ট্রান্সপোর্ট সিস্টেম(হায়দ্রাবাদ)** () হলো হায়দ্রাবাদের শহরতলি রেল ব্যবস্থা। এই রেল ব্যবস্থাটি ২০০৩ সালে উদ্ভদন করেন উপ-প্রধানমন্ত্রি এল কে আডবাণী ও তৎকালীন রাজ্যের মুখ্যমন্ত্রি চন্দ্রবাবু নাইডু। এই ব্যবস্থার দৈর্ঘ্য ৪৪ কিমি ও স্টেশনের সংখ্যা ৩৬ টি। বর্তমানে এই রেল ব্যবস্থার দ্বিতীয় ধাপের কাজের পরিকল্পনা নেওয়া হয়েছে।রেল ব্যবস্থাটিকে হায়দ্রাবাদের শহরতলিতে ছরিয়ে দেওয়ার কথা চলছে। 

২০১০ সালের মে মাসে ভারতীয় রেলওয়ে এমএমটিএস-এর জন্য ১০৭ কিলোমিটারের দ্বিতীয় পর্যায়ের প্রকল্পে আনুমানিক ব্যয় হবে ₹৬৪১ কোটি টাকা। রাজ্য সরকার প্রকল্পের দুই তৃতীয়াংশ খরচ দিতে সম্মত হওয়ার পর রেলওয়ে বোর্ড দ্বিতীয় পর্যায়ের অনুমোদন করেছে। নির্মাণের দ্বিতীয় পর্যায়ের রেলপথ ২০১৮ সালে খোলা হবে।

## রেলপথ
৪৪ কিমি দীর্ঘ ও ৩৬ টি স্টেশন নিয়ে এই রেল ব্যবস্থা প্রতিদিন ১.৭০ লক্ষ যাত্রি পরিবহন করে।
## প্রথম পর্যায়ে
প্রথম পর্যায়ে ₹১.৭৮ বিলিয়ন (মার্কিন $২৬ মিলিয়ন) খরচ হয় এবং ৯ আগস্ট ২০০৩ তারিখে ভারতের উপরাষ্ট্রপতি, এল কে আদবানি এবং সংযুক্ত অন্ধ্র প্রদেশের মুখ্যমন্ত্রী এন চন্দ্রবাবু নাইডু হায়দ্রাবাদ এমএমটিএস-এর কার্যক্রম শুরু করেন। মুখ্যমন্ত্রী বলেন, এমএমটিএস উদ্বোধন হচ্ছে হায়দ্রাবাদে গণ পরিবহন ব্যবস্থার স্বপ্নের বাস্তবায়ন। এই প্রকল্পের দ্বারা শহরের তথ্য প্রযুক্তি, বায়োটেকনোলজি, স্বাস্থ্য, বিমান চলাচল এবং পর্যটন এলাকার দ্রুত বৃদ্ধি ও উন্নতি সম্ভব হবে বলে আশা করা হচ্ছে।

এটি ২৭ টি স্টেশন দ্বারা ৪৪ কিলোমিটার রেলপথ নিয়ে গঠিত এবং এই রেলপথটি সেকান্দ্রাবাদ, নামপল্লী, দাবিরপুরা, মালাকপেট, ফালাকনুমা, হাইটেক সিটি এবং লিঙ্গমপল্লীর সহ আরও কয়েকটি রুটে যেমন- বলরাম (মানহারাবাদ পর্যন্ত) এবং উমদনগরের সঙ্গে সংযোগ স্থাপন করে।

## এমএমটিএস হায়দরাবাদ ট্রেন এবং এমএমটিএস স্টেশন

*     এমএমটিএস ট্রেন লিঙ্গমপল্লী থেকে ফালাকনুমা এবং ফালাকনুমা থেকে লিঙ্গমপল্লী পর্যন্ত যাত্রা করে।
*     এমএমটিএস ট্রেন  লিঙ্গমপল্লী থেকে হায়দ্রাবাদ পর্যন্ত এবং হায়দরাবাদ থেকে লিঙ্গপালিতে
*     ফালাকনুমা থেকে হায়দরাবাদ এবং হায়দরাবাদ থেকে ফালাকনুমা পর্যন্ত এমএমটিএস ট্রেন চলাচল করে।
*     সেকান্দ্রাবাদ থেকে লিঙ্গমপল্লী এবং সেকান্দ্রাবাদ থেকে হায়দরাবাদ পর্যন্ত এমএমটিএস ট্রেন চলাচল করে।
*     সেকান্দ্রাবাদ থেকে ফালাকনুমা এবং  ফালাকনুমা থেকে সেকান্দ্রাবাদ পর্যন্ত এমএমটিস ট্রেন চলাচল করে।

## তথ্যসূত্র

## আরো দেখুন
* হায়দ্রাবাদ মেট্রো

## বহিঃসংযোগ

* এমএমটিএস-এর সময়সূচী

বিষয়শ্রেণী:ভারতীয় রেল
বিষয়শ্রেণী:হায়দ্রাবাদ
বিষয়শ্রেণী:২০০৩-এ অন্ধ্রপ্রদেশে প্রতিষ্ঠিত
বিষয়শ্রেণী:তেলেঙ্গানার রেল পরিবহন
দুই পয়সার আলতা

**দুই পয়সার আলতা** ১৯৮২ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন বিখ্যাত চলচ্চিত্র পরিচালক আমজাদ হোসেন। এতে শ্রেষ্ঠাংশে অভিনয় করেছেন শাবানা, রাজ্জাক, নূতন, আনোয়ারা, প্রবীর মিত্র প্রমুখ। ছায়াছবিটি ৪টি বিভাগে জাতীয় চলচ্চিত্র পুরস্কার পায়। চলচ্চিত্রটির দুইটি কপি এখনো বাংলাদেশ ফিল্ম আর্কাইভে জমা আছে।

## কাহিনী সংক্ষেপ
কুসুমের মা তার বাল্যকালে মারা যায় এবং তার বাবাও তার জন্য কিছুই না রেখে মারা যায়। তার চাচার পরিবারে সে অনাকাঙ্ক্ষিত হয়ে পরে। গ্রামেরই এক যুবক কাজল তাকে পছন্দ করে। কুসুমও তাকে পছন্দ করে। কুসুমের চাচা তার বিয়ে ঠিক করলেও যৌতুকের টাকা দিতে না পারায় বিয়ে ভেঙ্গে যায়। এতে কুসুম বাড়ি ছেড়ে চলে যায়। অন্যদিকে, কাজলের বাবা চায় ঝর্ণার সাথে কাজলের বিয়ে দিতে। বাবার পীড়াপীড়িতে কাজল ঝর্ণাকে বিয়ে করতে রাজী হয়। বিয়ের দিন যৌতুকের টাকা না দিতে পারলে সে ঝর্ণাকে বিয়ে করবে না বলে জানালে লাল চাচী কিছু দিন পর বাকি টাকা দেওয়ার কথা বলে। কাজল তখন একই ব্যাপারে কুসুমের সময় তারা কেন চুপ ছিল জানতে চায়। এ সময় অসুস্থ কুসুমকে গুনাই খুঁজে নিয়ে আসলে তাকে বিনা যৌতুকে বিয়ে করার প্রস্তাব দেয়।

## শ্রেষ্ঠাংশে
* শাবানা - কুসুম
* রাজ্জাক - কাজল
* নূতন - ঝর্ণা
* আনোয়ারা - লাল চাচী
* প্রবীর মিত্র - গুনাই
* আশীষ কুমার লোহ - কুসুমের বাবা
* জালালউদ্দিন রুমি - ইখতিয়ার, কুসুমের চাচা
* সুমিতা দেবী - কুসুমের চাচী
* আয়েশা আখতার

## সঙ্গীত
দুই পয়সার আলতা চলচ্চিত্রে সঙ্গীত পরিচালনা করেছেন আলাউদ্দিন আলী। গানের কথা লিখেছেন আমজাদ হোসেন, নজরুল ইসলাম বাবু ও আলাউদ্দিন আলী। গানে কণ্ঠ দিয়েছেন সৈয়দ আব্দুল হাদী, সাবিনা ইয়াসমিন, মিতালী মুখার্জি, আলাউদ্দিন আলী, ও রুনা লায়লা। মিতালী মুখার্জির অনুরোধে আলাউদ্দিন আলী "এই দুনিয়া এখন তো আর সেই দুনিয়া নাই" গানটি লিখেন এবং রেকর্ড করেন। গানটি বাংলাদেশ টেলিভিশনে প্রচারের পর জনপ্রিয় হয়। পরিচালক আমজাদ হোসেন এই ছায়াছবির একটা দৃশ্যের সাথে এই গানটি মিলে যাওয়ায় এই গানটি ব্যবহার করতে চান। আলাউদ্দিন আলী তাকে সম্মতি দেন। এছাড়াও সৈয়দ আব্দুল হাদীর কণ্ঠে "এমনতো প্রেম হয়" গানটি বেশ জনপ্রিয় হয়। মিতালী মুখার্জি "এই দুনিয়া এখন তো আর সেই দুনিয়া নাই" গানটির জন্য ১৯৮২ সালে শ্রেষ্ঠ নারী কণ্ঠশিল্পী হিসেবে জাতীয় চলচ্চিত্র পুরস্কার পান।

### গানের তালিকা

## পুরস্কার
**[[৭ম জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**
* **বিজয়ী**: শ্রেষ্ঠ অভিনেত্রী - শাবানা
* **বিজয়ী**: শ্রেষ্ঠ নারী কণ্ঠশিল্পী - মিতালী মুখার্জি
* **বিজয়ী**: শ্রেষ্ঠ চিত্রগ্রাহক - রফিকুল বারী চৌধুরী
* **বিজয়ী**: শ্রেষ্ঠ সম্পাদক - আওকাত হোসেন

## আরও দেখুন
* বাংলাদেশের চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:১৯৮২-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:জাতীয় চলচ্চিত্র পুরস্কারপ্রাপ্ত চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র